India uji peluru berpandu balistik
NEW DELHI: India telah menguji peluru berpandu balistik yang mampu bergerak sehingga 5,000 kilometer, kata Kementerian Pertahanan sebagai “isyarat tegas” kepada China ketika kedua-duanya kekal ‘terkunci’ dalam pertelingkahan sempadan. Peluru berpandu Agni-5 dilancarkan dari Pulau Abdul Kalam di luar pantai timur India lewat Rabu lalu yang menuju ke Teluk Benggala. “Ujian yang berjaya… adalah selaras dengan dasar India untuk mempunyai ‘pencegahan minimum yang boleh dipercayai’ bagi menyokong komitmen terhadap ‘Tiada Penggunaan Pertama’ (senjata nuklear),” kata Kementerian Pertahanan dalam satu kenyataan. Peluru berpandu setinggi 17 meter itu telah diuji beberapa kali sebelum ini, tetapi tidak pada waktu malam dan media tempatan berkata, waktu itu bertujuan untuk menghantar isyarat ke Beijing. Ketegangan dengan China semakin memuncak sejak 20 askar India maut dalam pertempuran di sempadan Himalaya yang menjadi pertikaian mereka pada Jun 2020. Negara jiran yang disasarkan dengan senjata nuklear sejak itu telah memperkuatkan sempadan masing-masing dengan puluhan ribu tentera tambahan. Dalam pada itu, India telah ‘memperhebatkan’ kerjasama pertahanan dengan negara Barat dalam beberapa tahun kebelakangan ini, termasuk dalam pakatan Quad dengan Amerika Syarikat (AS), Jepun dan Australia. New Delhi juga merupakan pembeli utama perkakasan ketenteraan Rusia dan mengarahkan sistem pertahanan peluru berpandu S-400 Moscow walaupun terdapat ancaman sekatan AS ke atas perjanjian AS$5.4 bilion itu. The Financial Times melaporkan bulan ini bahawa China telah menguji peluru berpandu hipersonik yang mengelilingi Bumi pada orbit rendah sebelum turun ke arah, tetapi hilang sasaran. Beijing menafikan laporan itu, menegaskan ia adalah ujian rutin kenderaan angkasa yang boleh diguna semula. Hipersonik ialah sempadan baharu dalam teknologi peluru berpandu, kerana ia terbang lebih rendah dan lebih sukar dikesan berbanding peluru berpandu balistik yang boleh mencapai sasaran dengan lebih cepat dan boleh dikendalikan. Sementara itu, AS, Rusia, China dan Korea Utara juga telah menguji peluru berpandu hipersonik dan beberapa yang lain sedang membangunkan teknologi itu, termasuk dilaporkan India. Menurut Times of India, New Delhi sedang berusaha untuk membolehkan Agni-5 membawa beberapa kepala peledak nuklear sekali gus boleh berpecah dan mengenai sasaran yang berbeza. -AFP 
See author's posts
